8.pielikums
Iepirkuma Nr. SPSBR-26-5-iep Nolikumam


IEPIRKUMA LĪGUMS (PROJEKTS)
par autotransporta pakalpojumu sniegšanu  Nr. SPSBR-26-….-lī

Rīgā                             		                      2026. gada ………

Rīgas Basketbola skola, tās direktores Sandras Vārpiņas personā, kura rīkojas saskaņā  ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 12.06.2024. nolikuma Nr.RD-24-420-no Rīgas Basketbola skolas nolikums 48. punktu, turpmāk tekstā “Pasūtītājs” no vienas puses, un
……………………………, tās …………………… personā, kurš/a rīkojas pamatojoties uz ………., turpmāk šā līguma tekstā saukts „Izpildītājs”, no otras puses, abi kopā vai katrs atsevišķi turpmāk saukti „Puses”, pamatojoties uz Pasūtītāja Iepirkumu komisijas ……...2026. lēmumu (protokols Nr.SPSBR-IEK-26-…pro iepirkuma id. Nr. SPSBR-26-5-iep) noslēdz šo līgumu, turpmāk tekstā “Līgums”, par sekojošo:
1. LĪGUMA PRIEKŠMETS
1.1. Pasūtītājs uzdod, bet Izpildītājs apņemas ar savu darbu, izmantojot savā rīcībā esošos transportlīdzekļus un citus materiāltehniskos un darba spēka resursus, sniegt autotransporta pakalpojumus saskaņā ar atklāta konkursa „Autotransporta pakalpojumi Rīgas Basketbola skolas audzēkņu pārvadāšanai” (id. Nr. SPSBR-26-5-iep) nolikuma noteikumiem, Pasūtītāja prasībām un tehnisko specifikāciju, kopā saukti arī – noteikumi (Līguma ____.pielikums) un saskaņā ar Izpildītāja iesniegto finanšu un tehnisko piedāvājumu iepirkuma … daļai (Līguma ____.pielikums), turpmāk tekstā - Pakalpojums. Izpildītājs noteikts pamatojoties uz Atklāta konkursa „Autotransporta pakalpojumi Rīgas Basketbola skolas audzēkņu pārvadāšanai” (id. Nr. SPSBR-26-5-iep) … daļas rezultātiem.
1.2. Visi Līguma pielikumi paskaidro un precizē Līguma priekšmetu, ir ņemami vērā Līguma saistību izpildes novērtējumā un ir Līguma neatņemama sastāvdaļa.
2. LĪGUMA IZPILDES KĀRTĪBA
2.1. Saskaņā ar darba uzdevumā (tehniskajā specifikācijā) noteikto autotransporta pakalpojumu izpildes kārtību, Izpildītājs apņemas:
2.1.1. sniegt autotransporta pakalpojumus Pasūtītāja ……… nodaļas audzēkņiem no 2026.gada ………. līdz 2027.gada 31. augustam (ieskaitot);
2.1.2. nodrošināt autotransporta pakalpojumus saskaņā ar iepriekš rakstiski saskaņotiem maršrutiem (datums, laiks, maršruts, sēdvietu skaits) turpmāk saukts „Pasūtījums” jebkurā diennakts periodā, ieskaitot brīvdienas un svētku dienas, atbilstoši iepirkumam iesniegtajam Finanšu piedāvājumam.
2.2. Pakalpojuma sniegšanai izmantojamiem autobusiem jābūt normatīvajos aktos un Tehniskajā specifikācijā noteiktajām prasībām atbilstošā tehniskā stāvoklī.
2.3. Izpildītājam jāievēro un jāizpilda atbilstošo normatīvo aktu prasības, kas saistītas ar pasažieru pārvadājumiem saskaņā ar Autopārvadājumu likumā un Ministru kabineta 2015.gada 2.jūnija noteikumos Nr.279 “Ceļu satiksmes noteikum” noteiktajām prasībām.
2.4. Pakalpojuma izpildē Izpildītājs izmanto Tehniskajā piedāvājumā norādītos autobusus. Izpildītājam ir tiesības Līguma izpildes laikā aizvietot Tehniskajā piedāvājumā norādīto autotransportu ar līdzvērtīgu Konkursa tehniskās specifikācijas prasībām vai labāku, saskaņojot ar Pasūtītāju
2.5. Izpildītājam ir jābūt līdzvērtīgam rezerves autobusam, kurš ceļu satiksmes negadījuma vai tehnisku problēmu gadījumā nodrošina autobusa nomaiņu. Tehnisku vai citu neparedzētu apstākļu gadījumā, ja šādi apstākļi padara Pakalpojuma sniegšanu neiespējamu, transportlīdzeklis un/vai transportlīdzekļa vadītājs tiek nomainīts vai radušās tehniskās problēmas tiek atrisinātas uz Izpildītāja rēķina -  Latvijas teritorijā ne ilgāk kā 4 (četru) stundu laikā.
2.6. Ja atklājas Līguma noteikumu pārkāpums vai neizpilde, Pasūtītājs par to sastāda pamatotu aktu un informē Izpildītāju.
2.7. Izpildītājam ir pienākums novērst jebkuru ar savu darbību saistītu pārkāpumu un nodrošināt Pakalpojuma nevainojamu izpildi.

3. LĪGUMCENA UN NORĒĶINU KĀRTĪBA
3.1. Līguma summa  nepārsniedz EUR ……. (……………… euro ………centi) neieskaitot PVN 21%. . Pasūtītājam ir tiesības samazināt iepirkuma apjomu, ja tam ir objektīvs pamatojums.
3.2. Gadījumā, ja Pasūtījumu kopējā vērtība sasniedz EUR ………………. bez PVN, ātrāk nekā Līguma 2.1.1. punktā noteikts, Līgums tiek izbeigts līdz ar noteiktās summas sasniegšanu.
3.3. Pasūtītājs norēķinās par katru konkrēto Pasūtījumu ar pēcapmaksu 10 (desmit) darbdienu laikā pēc rēķina saņemšanas.
3.4. Vairāku dienu braucieniem var tikt piemērota priekšapmaksa, kura Pusēm vienojoties nepārsniedz 40% no kopējās Pasūtījuma summas.
3.5. Viena Pasūtījuma ietvaros Pasūtītājs apmaksā vienu braucienu uz noteikto galamērķi un atpakaļ (kā arī dīkstāvi – ja nepieciešams). 
3.6. Ja Pakalpojums nav sniegts pilnā apmērā (piemēram, ceļā salūzis transporta līdzeklis un Pasūtītāja audzēkņi nav nokļuvuši uz pasākumu vai to nokavējuši), Pasūtītājs rēķinu neapmaksā. Šādā gadījumā Izpildītāja pienākums ir pēc Pasūtītāja pieprasījuma nodrošināt pasažieriem atbilstīgu palīdzību, tostarp uzkodas, maltīti un atspirdzinājumu, kā arī nepieciešamības gadījumā – izmitināšanas vietu (ne ilgāk kā vienu nakti, izmitināšanas maksimālās izmaksas līdz EUR 60,00 par nakti vienai personai);
3.7. Izpildītājam nespējot nodrošināt Pasūtītāja pieprasīto autotransporta līdzekli (tiek piedāvāts autobuss ar lielāku sēdvietu skaitu, kā pieprasīts), pakalpojuma maksa tiek aprēķināta, vadoties pēc pieprasītā transporta līdzekļa izmaksām.
3.8. Pēc katra Pasūtījuma (pakalpojuma) izpildes tiek sastādīts un parakstīts Pakalpojuma pieņemšanas – nodošanas akts, kurā norādīts sēdvietu skaits izmantotajam transporta līdzeklim, brauciena maršruts (ar sākumvietas adresi Rīgā un galamērķi, ja nepieciešams norādot maršruta izmaiņas saistībā ar ceļu remontdarbiem vai sastrēgumiem), nobrauktie kilometri un pakalpojuma izmaksas.
3.9. Izpildītājs rēķinus sagatavo elektroniski (ievietojot www.eriga.lv vai nosūtot uz pašvaldības e-adresi portālā Latvija.lv - EINVOICE@90011524360).
3.10. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
3.11. Izpildītājs nodrošina rēķina izrakstīšanu un iesniegšanu Pasūtītājam piecu darbdienu laikā pēc Pasūtījuma izpildes un Pakalpojuma pieņemšanas – nodošanas akta abpusējas parakstīšanas.
3.12. Izpildītājs nodrošina Atklāta konkursa (id. Nr.SPSBR-26-5-iep)  … daļā iesniegtajā Finanšu piedāvājumā noteiktās pakalpojumu izmaksas visā Līguma darbības laikā.

4. Izpildītāja tiesības un pienākumi

4.1. Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti visā Līgumā atrunātā Pasūtījuma izpildes periodā;
4.2. Izpildītājs apņemas:
4.1.1. nodrošināt Tehniskajā piedāvājumā norādīto autobusu skaitu un ietilpību;
4.1.2. izpildīt Nolikumā iekļautās Tehniskās specifikācijas un normatīvo aktu prasības, sniedzot  autopārvadājuma pakalpojumus;
4.1.3. nodrošināt kvalificētu autovadītāju piesaisti saskaņā ar Tehniskās specifikācijas prasībām:
4.1.3.1. ar atbilstošu kategorijas vadītāja kvalifikāciju;
4.1.3.2. apgūtām prasmēm nepieciešamības gadījumā sniegt pirmo neatliekamo medicīnisko palīdzību;
4.1.3.3. veselības stāvoklis nedrīkst kaitēt pasažieriem, jābūt darbspējīgam;
4.1.3.4. pakalpojuma sniegšanas laikā ir derīgs medicīnas komisijas slēdziens;
4.1.4. uzņemties pilnu atbildību par savas darbības, vai tajā iesaistīto personu darbību vai bezdarbību rezultātā Pasūtītajam nodarītajiem zaudējumiem;
4.1.5. ja pārvadājums tiek atcelts vai aizkavējas tā atiešanas laiks, nekavējoties, bet ne vēlāk kā 30 minūtes pēc plānotā atiešanas laika informēt Pasūtītāju par situāciju un piedāvāto risinājumu, piemēram, atiešanas laika pārcelšanu un pārvadājuma alternatīviem risinājumiem, kuriem ir jābūt līdzvērtīgiem;
4.1.6. brauciena aizkavēšanās, atcelšanas vai negadījuma gadījumā sniegt atbilstošu palīdzību;
4.1.7. ceļu satiksmes negadījuma vai tehnisku bojājumu gadījumā, nosūtīt citu transportlīdzekli vai šoferi uz negadījuma vietu, lai nodrošinātu pārvadājuma turpināšanu un nogādātu pasažierus uz viņu gala mērķi vai nogādātu atbilstošā uzgaidīšanas punktā, piemēram, pieturā, no kurienes iespējams turpināt braucienu;
4.1.8. piedāvātajā cenā katram pasažieru pārvadājumam iekļaut visus nodokļus un nodevas, transporta noma, degvielas izmaksas, transporta līdzekļu apdrošināšana, transporta līdzekļa vadītāju izmaksas (darba alga, apdrošināšana, komandējuma dienas naudas izmaksas, naktsmītnes, ēdināšana), transporta līdzekļa amortizācija, izmaksas par autostāvvietām un iebraukšanu teritorijās, kur ir noteikta maksa (nodeva) par transportlīdzekļu iebraukšanu;
4.1.9. savlaicīgi rakstveidā brīdināt Pasūtītāju par objektīviem apstākļiem, kas traucē Līguma saistību izpildi noteiktajā termiņā vai kvalitātē, ja tādi ir;
4.1.10. nodrošināt transporta nogādi Pasūtītājam norādītajā vietā un laikā.
4.1.11. ievērot ar Pasūtītāju iepriekš saskaņotu maršrutu un kustības grafiku.
4.1.12. apmaksāt iespējamo soda naudu par ceļu satiksmes noteikumu neievērošanu.
4.1.13. nodrošināt un apmaksāt transporta remontu un tehniskās apkopes izdevumus, visus nodokļus un nodevas.
4.1.14.  ievērot darba drošības prasības pakalpojuma sniegšanas laikā;
4.1.15. gadījumā, ja Pasūtītājam Pakalpojuma sniegšanas laikā rodas pretenzijas par sniegto kvalitāti vai citiem no Līguma izrietošiem jautājumiem, izskatīt Pasūtītāja rakstiskās pretenzijas un 4 (četru) darba dienu laikā no to saņemšanas dienas un nekavējoties novērst pretenzijā norādītos trūkumus;
4.1.16. pirms Pakalpojuma izpildes (brauciena) pārliecināties vai visi pasažieri ir piesprādzējušies.
4.2. Izpildītājs nav atbildīgs par transportā atstāto Pasūtītāja pasažieru mantu drošību.
4.3. Izpildītājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. 
4.4. Izpildītājs uzņemas pilnīgu atbildību par visiem nodokļiem, nodevām u.c. maksājumiem, kas saistīti ar sniegto Pakalpojumu un kvalificētu autovadītāju piesaisti un viņu veiktā darba apmaksu.
4.5. Izpildītājam ir pienākums ievērot Latvijas Republikas un Eiropas Savienības normatīvajos aktos noteiktās prasības pasažieru pārvadājumiem.
4.6. Izpildītājs ir tiesīgs:
4.6.1. pieprasīt un saņemt no Pasūtītāja visu viņam nepieciešamo informāciju, kas saistīta ar Līguma saistību izpildi, un, kas ir Pasūtītāja pārziņā;
4.6.2. saņemt samaksu par sniegto Pakalpojumu.

5. PASŪTĪTĀJA TIESĪBAS UN PIENĀKUMI
5.1. Pasūtītājs apņemas:
5.1.1. veikt samaksu par kvalitatīvi un laikā sniegtu Pakalpojumu šajā līguma noteiktajos terminos un kārtībā.
5.1.2. savlaicīgi rakstiski iesniegt Pasūtījumu ar norādīto maršrutu un nozīmēt grupas vadītāju, kas ir atbildīgs par kārtību transportā un grupas drošības tehnikas ievērošanu.
5.1.3. brauciena laikā transportā uzturēt kārtību, kura nodrošina transporta pienācīgu stāvokli.
5.2. Par nākamajā mēnesī plānotajiem vairāku dienu braucieniem (maršrutu un nepieciešamo transporta līdzekli) Pasūtītājs informē Izpildītāju līdz iepriekšējā mēneša 10. datumam.
5.3. Pasūtītājs ir tiesīgs atsaukt savu Pasūtījumu ne vēlāk kā 24 (divdesmit četras) stundas pirms brauciena sākuma (vienas dienas braucieniem) un ne vēlāk kā 48 (četrdesmit astoņas) stundas pirms brauciena sākuma (vairāku dienu braucieniem)
5.4. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.

6. IZMAIŅAS LĪGUMĀ, TĀ DARBĪBAS PĀRTRAUKŠANA
6.1. Līgumu var papildināt, grozīt (izņemot līgumcenas palielināšanu) vai izbeigt, Līdzējiem savstarpēji vienojoties, ciktāl tas nav pretrunā ar PIL 61. panta nosacījumiem. Jebkuras Līguma izmaiņas vai papildinājumi tiek noformēti rakstveidā un kļūst par šā Līguma neatņemamām sastāvdaļām.
6.2. Pasūtītājs var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, gadījumā, ja:
6.2.1. Izpildītājs neveic uzņemtās saistības kvalitatīvi un savlaicīgi vai veic tās neatbilstoši Noteikumiem vai spēkā esošajiem normatīvajiem aktiem;
6.2.2. Izpildītājs pārkāpj kādu no Līguma noteikumiem, tai skaitā apņemšanos veikt kvalitatīvu, Latvijas Republikā spēkā esošo normatīvo aktu prasībām atbilstošu transporta pakalpojumu sniegšanu audzēkņu pārvadāšanai: precīzi netiek ievērots autobusa maršruts un kustības grafiks, netiek ievērotas ētikas normas pret pasažieriem, netiek ievēroti ceļu satiksmes noteikumi;
6.2.3. Pakalpojuma izpildes laikā transporta līdzeklis iekļūst ceļu satiksmes negadījumā (par vainīgo negadījumā tiek atzīts Izpildītājs);
6.2.4. Izpildītājs nenodrošina pasažieru nogādi maršruta galapunktā Pasūtītāja noteiktajā termiņā, un šādi gadījumi konstatēti vismaz 2 (divas) reizes;
6.2.5. Izpildītājs kļūst ar tiesas nolēmumu maksātnespējīgs vai bankrotē;
6.3. Katrs no Līdzējiem ir tiesīgs lauzt Līgumu pirms termiņa, rakstiski brīdinot par to otru pusi vienu mēnesi iepriekš.
6.4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
7. STRĪDU RISINĀŠANAS KĀRTĪBA
0. Puses ir atbildīgas par esošā līguma izpildes kārtību, kāda noteikta spēkā esošajā Latvijas Republikas likumdošanā.
0. Strīdus, kas radušies sakarā ar šo Līgumu līgumslēdzējas puses noregulē pārrunu ceļā. Ja tas neizdodas 10 (desmit) darba dienu laikā, konfliktu risina LR likumdošanā paredzētajā kārtībā tiesu instancēs.
0. Izpildītājs uz sava rēķina sedz visus zaudējumus, kas radīti Pasūtītājam vai trešajām personām Pakalpojuma sniegšanas laikā, tai skaitā, apmaksā administratīvos sodus un ar tiem saistītos izdevumus par ceļu satiksmes noteikumu pārkāpumiem, kā arī sedz visus citus zaudējumus, ja tie radušies Izpildītāja (tai skaitā Izpildītāja personāla) vainas dēļ.
0. Jebkura šajā līgumā noteiktā Līgumsoda samaksa neatbrīvo Līdzējus no to saistību pilnīgas izpildes.
8. NEPĀRVARAMA VARA
0. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas, un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, kas būtiski ierobežo un aizskar Pušu tiesības un ietekmē uzņemtās saistības, normatīvu aktu pieņemšana un tā stāšanās spēkā.
0. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un, kura satur ārkārtējo apstākļu darbības apstiprinājumu un to raksturojumu.
9. CITI NOTEIKUMI
0. Šis Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
0. Ja kādai no Pusēm tiek mainīts juridiskais statuss, Puses amatpersonu paraksta tiesības, īpašnieki vai vadītāji, vai kādi Līgumā minētie Līdzēju rekvizīti, telefona numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otrā Puse ir pilnībā izpildījusi savas saistības, lietojot šajā Līgumā esošo informāciju par otro Pusi. 
0. Pasūtītājs par pilnvaroto pārstāvi šā līguma izpildes laikā nozīmē:……………
0. Izpildītājs par pilnvaroto pārstāvi šā līguma izpildes laikā nozīmē: …………
0. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma organizēšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai. 
0. Līgums ir sastādīts un parakstīts uz … (…..) lapām. Pusēm ir pieejams abpusēji parakstīts Līgums elektroniskā formātā
0. Līgumam pievienots Pielikums Nr.1 „Tehniskā specifikācija” uz … (…….) lapām, Pielikums Nr.2 „Tehniskais piedāvājums” uz … (…….) lapām un Pielikums Nr.3 “Finanšu piedāvājums” uz … ()…. lapām. Pielikumi ir Līguma neatņemama sastāvdaļa.
0. Puses izprot Līguma noteikumus, Pusēm nav iebildumu pret Līguma noteikumiem un Puses to apstiprina ar saviem parakstiem.


10. LĪDZĒJU REKVIZĪTI UN PARAKSTI

	


Pasūtītājs 

Rīgas Basketbola skola
Krišjāņa Barona 107, Rīga, LV 1012
Tālr: 67276715;e-pasts: bskriga@riga.lv
Norēķinu rekvizīti:
Rīgas valstspilsētas pašvaldība
Juridiskā adrese: Rātslaukums 1, 
Rīga, LV-1050
NMR kods: 90011524360 
PVN. reģ. Nr.: LV90011524360
 “Luminor Bank AS” Latvijas filiāle
RIKOLV2X
LV63RIKO0021000916071
RD iestādes kods: 2102478

Direktors

